O adolescentă dintr-o comună din Argeș a plecat de acasă și este căutată de poliție. Ar fi ajuns în Pitești
O adolescentă de 17 ani, din comuna Rociu, județul Argeș, a plecat de acasă vineri seară, în jurul orei 21:00, și nu s-a mai întors.
Nu este pentru prima dată când minora pleacă. Este posibil ca aceasta să fi ajuns în Pitești.
Polițiștii din cadrul Poliției Orașului Costești, împreună cu polițiștii Secției de Poliție Rurală Rociu, desfășoară cercetări pentru găsirea minorei.
Semnalmente: aproximativ 150 cm înălțime, aproximativ 40 kg, păr șaten (cu șuvițe blonde) tuns până la umeri, ochi verzi, ten deschis.
Vestimentație: geacă cu glugă, de culoare verde, bluza roșie, colanți negri, adidași albi.
Persoanele care pot da relații cu privire la minora în cauză sunt rugate să apeleze Serviciul Național Unic Apeluri de Urgență 112 sau Poliția Orașului Costești, la telefon 0248 672 336.